32 G. J. V E R D A M 



tuendam et augendam utiliter conferes, omniumque profecto magnae spei 

 et exspectationi omnino satisfacies. 



Academiae dignitati et incolumitati bene consultum esse iis probatur, 

 quae de novis Professoribus , nuper creatis , memoravi. At Academiae status 

 bonaque conditio, aut ejus gloria et fama baud minus integrae sunt, immo 

 auctis opibus doctrinaeque et utilitatis fructibus floret Acadernia. Et 

 habernus profecto, Auditores! si argumenta postuletis et testimonia. Ac 

 primum quidem , si ad institutionem academicam attendimus , nonne id 

 agi et fieri apparet , ut haec eadem perpetuo sit latior atque perfectior? 

 Testes sint cum lectionum numerus, indicato quidem major, turn earum- 

 dem bonitas, auditorum numero et assidua frequentia baud dubia, turn 

 etiam laudabile studium , quo literarum et disciplinarum nonnullae partes , 

 in nostra Academia prae reliquis, coluntur. Vos porro rogare possem, 

 ut ad doctrinae fontes uberrimos, e quibus Exteri, hue venientes, avide 

 hauriunt , animos attenderetis. Sed id imprimis moneam aut referam liceat , 

 quod Medicorum Ordinis Professores omnes gaudent et laetantur de auctis 

 et perfectis nee minus amplificatis omnibus iis, cum quae ad subsidia 

 praesidiaque , turn quae ad locorum meliorem rationem et opportunitatem 

 pertinent. His namque de artis saluberrimae institutione multo latiore, 

 cum quoad scholas theoreticas, turn imprimis quoad exercitia practica, 

 optima quaeque et praeclarissima sperare licet 1 ). 



Si vero cujusvis generis studiorum rerumque investigandarum praesidia 

 et subsidia spectamus, Bibliothecas , Musea, Theatra, ceteraque ejusmodi 

 loca si perlustramus , auctam rerum multitudinem , aptum earum ordinem, 

 integritatem , curam in adparando exponendo describendo et conservando , 

 nitorem et splendorem, quibus oculi alliciuntur, admirainur; studium 

 porro et diligentiam, immo industriam et laborem eorum , qui his admi- 

 nistrandis praepositi sunt, maxime laudamus , multoque adeo majorem 

 omnis multorum speciminum subsidiorum et supellectiliurn generis copiam 



') Vid. Annotatio XVIL 



